Centrum guinejskeje stolicy Conakry
Republika Guineja (francojski République de Guinée) jo njewótwisny stat pśi Atlantiskim oceanje w pódwjacornej Africe. Granicujo ze Senegalom a Malijom w pódpołnocu, ze Słonowinowym pśibrjogom w krotkem zajtšu, z Liberiu a Sierra Leone w pódpołdnju a z Guineju-Bissau w dłujkem wjacorje. Stolica jo město Conakry, kótarež se namaka na połkupje pśi atlantiskem pśibrjoze.
W Guineji kněžy tropiska klima, kótaraž jo włožna a góruca blisko Atlantika, mjaztym až jo skerjej sucho na pódzajtšnej wusocynje. Dešćowy cas trajo wót apryla (w pódpołdnju wót februara) až do nowembra. Nejwuše městno kraja jo Mont Nimba (1.752 m) w krotkem zajtšu Guineje, blisko granicy Słonowinowego pśibrjoga.
lim_Latn szl_Latn szl_Latn